— Калі браць сельскую гаспадарку, то сёння столькі калгаснікаў, як у былыя часы, і не трэба, таму што ўзровень механізацыі зараз высокі. Калі раней для гаспадаркі патрэбны былі некалькі дзясяткаў трактарыстаў, то зараз іх да дзесяці ці набярэцца, яны выдатна спраўляюцца з тым аб’ёмам работы, які ёсць. Але без настаўніка, урача, культработніка і іншых спецыялістаў вёска не абыдзецца. Многія з вёсак сёння сталі аграгарадкамі, прывабнымі для моладзі ў якасці месца для жыцця. Але ў той жа час не заўсёды настаўнік можа там атрымаць жыллё, бо яно будуецца за кошт прадпрыемства і размяркоўваецца ў першую чаргу сярод спецыялістаў сельскай гаспадаркі. Настаўнік у гэтай чарзе аказваецца другім. Раней было прасцей пабудаваць дом ці кватэру. Калі было б больш даступнае жыллё, то, мяркую, маладыя людзі ехалі б у вёску.